Olimpijska dvorana "Ramiz Salčin"
Olimpijska dvorana "Ramiz Salčin" je multifunkcionalna dvorana u sarajevskom naselju Mojmilo. Izgrađena je za potrebe XIV zimskih olimpijskih igara 1984, prvenstveno za potrebe treninga olimpijaca. Nakon obnavljanja dvorane i njenog ponovnog otvorenja u februaru 2007. preimenovana je u čast Ramiza Salčina. Dvorana ima kapacitet od 1.500 sjedećih mjesta a koriste je nekoliko sarajevskih sportskih kolektiva.